Heli Alén Oy - Kehittämisen Lähteellä | +358 40 755 1613\nOma valmentaja -palvelu\nja hyvinvoinnin ratkaisukeskeinen edistäjä\nOlen kokenut johtamisen, johtamiskulttuurin ja esihenkilötyön kehittäjä.\nOmaan vankan kokemuksen pienten ja suurten kansainvälisten yritysten liiketoiminnan ja johtamisen kehittämisestä.\nVuodesta 2017 olen toiminut oman yrityksen nimissä valmentajana, coachina ja konsulttina.\nTule veloituksettomaan alkukeskusteluun\nLähteellä kehitetään hyvinvointia ja osaamista\nTaustalla on ajatus oikeasta luonnon lähteestä:\nraikas lähdevesi sammuttaa janon ja virkistää. Juomisen jälkeen\nnuukahtanut olo kohenee, elimistö on jälleen tasapainossa ja olo tuntuu\nuudistuneelta. Luonnossa, lähteen äärellä on helppo rauhoittua, päästää\nirti arkisista asioista, pysähtyä ja kuunnella itseään.\nHeli Alén Oy\nAutan kasvun ja kehittymisen tiellä sekä löytämään ratkaisuja johtamisen haasteisiin. Toteutan johtamisvalmennuksia, coaching- tai mentoritapaamisia niin yksilö- kuin ryhmätoteutuksinakin. →\nTuen uudistumisessa niin ammatillisen kehittymisen kuin oman hyvinvoinnin edistämisen osalta. Palautumisessa ja hyvinvoinnin edistämisessä käytän apuna Hengähdyshetkiä®-palautumisharjoituksia. →\nCoaching tukee muutosta\nCoaching on tulostavoitteellinen kehitysprosessi, jossa coach tukee valmennettavaa saavuttamaan tavoitteet, jotka valmennettava on itse asettanut. Coachaan yksilöitä, tiimejä & ryhmiä ja toteutan sekä business- että hyvinvointicoachauksia. →\nAutan organisaatiota kehittymään ja uudistumaan sekä kulttuurin että osaamisen kehittämisen prosessien osalta. Räätälöin asiakkaan tarpeen pohjalta organisaatiolle kehityshankkeita tukemaan liiketoiminnan tavoitteita. →\nTarjoan yrityksille Oma valmentaja -palvelua, jossa toimin coach- tai konsulttiroolissa johdon, esihenkilöiden tai asiantuntijoiden kehittämisessä tai tiimien toiminnan tukena. →\nHenri Haapakosken kanssa Soiva Lähde -ryhmävalmennuksia, joissa tavoitteena on vahvistaa muutosjoustavuutta palautumista sekä löytää lisäenergiaa.\nKoin, että työskennellessä Helin kanssa minulla oli samaan aikaan niin mentori kuin valmentajakin, minkä ansiosta pystyimme yhdessä rakentamaan juuri meidän yritykselle sopivia malleja ja käytäntöjä. Helin kyky kuunnella ja tukea ovat piirteitä, jotka vauhdittavat kehitystyötä ja joille annan paljon arvoa.\nHelin kanssa työskenteleminen oli antoisaa ja miellyttävää. Arvostan hänen kokonaisvaltaista asiantuntemustaan, tavoitteellista ja empaattista työskentelytapaansa sekä taitoa olla läsnä ja ymmärtää, mitä juuri missäkin hetkessä tarvitaan.\nSain rooliini enemmän itsevarmuutta, sekä kykyä katsoa asioita laajemmasta perspektiivistä, mikä helpottaa päätöksentekoa. On hyvä muistaa, että coaching on erityisesti sinua itseäsi varten. Coach on ammattitaidon ja jaksamisen ”personal trainer” jota voin lämpimästi suositella.\nLeena Craelius\ttalousjohtaja\nSuosittelen Helin vetämiä Hengähdyshetkiä® kaikille ketkä ovat kiinnostuneita itsetutkiskelusta, jaksamisesta, hetkessä elämisestä ja tietenkin kokonaisvaltaisesta hyvinvoinnista. Kiireisessä ja tavoitteellisessa elämäntavassa ei voi liikaa itselleen muistutella hidastamisen ja pysähtymisen voimasta.\nSinkkonen Consulting Oy\nSe, että Heli ei luennoinut, vaan keskusteli, oli mainio tapa toimia ja edetä: oivallukset jäivät mieleen, kun ne joutui itse perustelemaan. Valmennuksessa käytetyt tapausesimerkit otettiin kunkin omasta työstä ja tilanteista, joita on joutunut kohtamaan. Se toi oivalluksiin arjen konkretiaa.\nKun ajattelu takkuaa, voivat muut keinot tuoda avun – vaikka musiikki\nOnko pää täynnä ajatuksia, tekemättömiä töitä, keskeneräisiä projekteja? Tuleeko seinä vastaan yrityksistä huolimatta, pettymyksiä eri rintamilla? Yksinkertainen totuus on, että\nMissä teillä tehdään töitä?\n6 näkökulmaa työnteon mallin pohdintaan\nMonissa organisaatioissa käydään parhaillaan vilkasta keskustelua työn tekemisen paikasta ja työtavoista. Missä ja miten työtä tehdään, mitä viestintäkanavia tarvitaan, mitkä\nHyvinvointia kiireiseen työhön\nKorona-aika on kohdellut yrityksiä kovin eri tavalla. Toiset ovat olleet kovilla pienentyneiden markkinoiden vuoksi. Toisilla yrityksillä kysyntä on kasvanut, mutta\nKiire painaa, on tarve ja halu tehdä asioita, saada aikaiseksi, suorittaa, järjestellä, suunnitella, organisoida, tutkia, tehdä päätöksiä – kuulostaako tutulta?\nVarmista, kuuluuko ääni\nKokous alkaa, osallistujat valuvat paikalle vähitellen. Paikallaolijat rupattelevat säästä ja kuulumisista. Aloitetaan. Erityisesti kokoonkutsuja ja esittelijä käyttävät aikaa varmistaakseen kuulevatko\nResilienssi vahvistaa toimintakykyä\nResilienssi on hyvän elämän keskeinen osa. Se on muutosketteryyttä ja palautumiskykyä. Resilienssi on taitoa ottaa omat selviytymiskeinot ja ympäristön resurssit\nOTA YHTEYTTÄ – JUTELLAAN LISÄÄ\nIlmoittaudun Soiva Lähde-valmennukseen\nHaluan infoa soiva lahde\nHaluan lisätietoa Soiva Lähde-valmennuksesta.\nOlen kiinnostunut veloituksettomasta 30 min. alkukeskustelusta .\nHaluan uusimmat artikkelit\nKyllä kiitos, haluan uusimmat artikkelit sähköpostiini.\nOlen lukenut Heli Alén Oy:n tietosuojaselosteen henkilötietojeni käsittelystä ja hyväksyn sen.\n+ 358 40 755 1613\n© 2022 Heli Alén Oy | Tietosuoja\nWeb design Mediahuone\nSivusto on suojattu Googlen reCaptha-palvelulla. Lue lisää yksityisyyden suojasta ja käyttöehdoista.\nEväste (keksi) on pieni tekstitiedosto, jonka web-palvelimemme tallentaa selaimellesi. Tiedostoon tallennetut tiedot voivat olla vaikkapa tietoa viimeksi käyttämästäsi sivustosta tai tekemästäsi käyntivalinnasta. Tekstitiedosto ei vahingoita tietokonettasi eikä se sisällä koodeja, joita voidaan käyttää koneellasi.


Tuttu ääni kutsuu Kynttiläkirkkoon kirkon raunioille\nYlivieskan palaneen kirkon pikkukello on saatu asennettua vanhalle paikalle tapulin juurelle ja sen tuttu ääni kutsuu sunnuntai-illan Kynttiläkirkkoon. Valot sammuvat kirkkomaalta ja sadat kynttilät valaisevat reitin kirkon raunioille Kynttilänpäivänä 5.2. klo 19 pidettävään Kynttiläkirkkoon. Jutun kellon tarinasta voit lukea täältä.\nKirkkohetken avaa rovasti Esko Jaatinen, puheen pitää kappalainen Tuomo Kälviä ja kanttorina on Eeva Korhonen. Musiikkia esittävät Ylivieskan mieskuoro johtajanaan Olena Mihailova ja Janne Nietula, trumpetti.\nKynttiläkirkkoperinne juontuu 90-luvulta ja vuosituhannen alusta, jolloin seurakunnan lapsityö ja Urheiluautoilijat järjestivät vuosittaisen tapahtuman Kettukalliolla.\nTapahtumaan on vapaa pääsy ja samalla on mahdollisuus antaa vapaaehtoinen lahja Ylivieskan kirkon uudelleen rakentamisen hyväksi. Tilaisuuden jälkeen on kirkkokahvien paikalla mehu- ja makkaratarjoilu.\nSeurakunnan yhteistyökumppaneina kynttiläkirkon järjestelyissä toimivat Ylivieskan lions-klubit LC Ylivieska, LC Ylivieska/Huhmari ja LC Ylivieska/Savisilta sekä Ylivieskan Kotiseutuyhdistys ja Ylivieskan Urheiluautoilijat.


Peter Pan (Blueprint) -kolikkopeli ᐈ Palautusprosentti, Arvostelu ja missä pelata🥇\nEtsitkö nettikasinoa jolla pelinkehittäjän Blueprint peliä Peter Pan (Blueprint) voi pelata? ➤ Täysi lista kasinoista joilla peli on pelattavissa ✔ Analyyttinen peliarvostelu ja SlotRank ✔\nPeter Pan (Blueprint) kolikkopelien tarkastelu\nLöydä joitain suosikki lapsuudestesi hahmoja kauniissa fantasiamaassa, Peter Panin, Blueprint Gaming -yrityksen verkkopelivälin avulla. Pakoa jokapäiväisen elämän hälinästä ja hälinästä Neverlandiin sen unenomainen laatu ja lupaus pitkäaikaisesta viihteestä.\nTietenkään mikään ei ole täydellinen, ja sinun on tehtävä parhaansa välttääkseen kapteeni Hookin ja hänen hirvittävän miehistönsä kynnet, mutta Peter Panilla on paljon apua rullissa. On helppoa häiritä, kun tämä peli ladataan ensimmäisen kerran, koska grafiikan laatu heikkenee. Pienistä keijuista, jotka hehkivät purkkoreihin pehmeään ja maagiseen maisemaan, jokaisesta pienestä yksityiskohdasta tämän pelin estetiikasta on huolehdittu asiantuntevasti.\nKolmiulotteiset vaikutukset merkitsevät, että pIayer on vetäytynyt peruuttamattomasti peliin, tunne sen osan maailmasta, jossa he pelaavat sen sijaan, että he ovat vain periferia. Mutta aiotko koskaan jättää Neverlandin ja palata? Tässä on Katsaus Blueprint Gamingin Peter Panista kaikille pelaajille, jotka haluavat pelata tätä korttia.\nKun tällaiset kauniit symbolit odottavat sinua, olet todennäköisesti innokas aloittamaan rullat, mutta ennen kuin teet, älä unohda asettaa oikeaa vedonlyöntitasoa budjetillesi. On olemassa 20 kiinteää voittolinjaa 5 rullalle, joten se on vain kolikon arvo, jonka sinun täytyy huolehtia. Useimmissa lähtöhaaroissa asetat kolikon arvon linjaa kohden, mutta tässä pelissä syötät koko panoksen sen sijaan. Vähimmäisveto on vain 0,20, täydellinen niille, joilla on tiukka budjetti, kun maksimipanos on 500,00, iso panos, joka voittaa ylimmän palkinnon jos voitat.\nJos olet kamppaillut päättää, kuinka paljon haluat panostaa rullille, katsomalla palkintotilaa voi olla hyvä tapa auttaa sinua tekemään mieli. Jos haluat siirtyä maksutaulukkoon, sinun on siirryttävä pois pääsivulta klikkaamalla näytön vasemmassa alakulmassa olevaa i-kuvaketta. Palkkio on yhtä upea graafisesti kuin tärkein peli, ja se säilyttää samalla taustalla, mikä antaa jatkuvuuden tunnetta. Pelaajat voivat nähdä, että voittaakseen suurimman osan palkinnoista tarvitaan vähintään kolme symbolia.\nOn kaksi poikkeusta - Peter Pan ja krokotiili, joka puree tikitun kellon. Jälkimmäinen maksaa eniten, 500 pistettä viiden ottelussa, mutta se myös kaksinkertaistuu villinä, astumalla muiden puolesta rullissa voittavan viivan. Kuka sanoi, että krokotiili oli aina huono? Peter Pan on toiseksi suurin palkinto, joka maksaa 400 viidalle riville, mutta hän myös näkyy aina rullissa pinottuina symboleina.\nPeter Pan oli aina jotain erikoista, ja se on varmasti totta tässä pelissä, koska siellä ei ole vain yhtä, mutta kaksi kekseliäistä bonuskierrosta. Ensimmäisessä sinun täytyy yrittää edetä raapupilvien kautta valitsemalla oikeat keijuhelat ennen kuin päätetään taistelussa kapteeni Hookin kanssa, kun etsit huippupalkintoa. Toisessa vaiheessa voit epäilemättä yrittää välttää krokotiilin leukoja valitsemalla oikeat tynnyrit jatkaaksesi peliä. Molemmat bonusominaisuudet ovat kekseliäitä ja hauskoja, mutta eivät uhraa kykyä voittaa paljon rahaa.\nPeter Pan (Blueprint) SlotRank-tiedot\nSeuraamme valtaosaa kasinoista, joista löydät Peter Pan (Blueprint) Blueprint: stä monissa eri maissa. Sijoittavatko nämä kasinot pelin aulaan vai eivät? Mikä on Peter Pan (Blueprint): n keskimääräinen sijainti kasinoiden aulassa ja miten se on muuttunut ajan myötä? Meillä on vastauksia. Päivittäin keräämme kerättyjen tietojen perusteella SlotRankin, joka heijastaa pelin suosiota. Napsauta painiketta nähdäksesi yksityiskohtaiset tilastot ja SlotRank-laskelmat.\nPeter Pan (Blueprint) Määritteet\nOminaisuudet: Bonussymbolit, kertoja, Villi\nTeema: Merirosvo, piirretyt, Taika\nMuut : Kulta-väri, Sininen, Vihreä, kepeys, Peter Pan, tonttu, Rainbow (monivärinen)


Juuso | Aku Ankka\nklo 17:27 | 6.4.2012\nJuuso on Roope Ankan ahkera ja uskollinen hovimestari.\nRoope Ankan apuna rahasäiliössä on häärinyt jos jonkinlaista apulaista ja palvelijaa, mutta yksi pohatan pitkäaikaisimmista palkollisista neiti Näpsän ohella lienee Juuso, kiharapäinen ja frakkiin sonnustautunut vanhan hyvän ajan hovimestari. Juuson alkuperäinen eli italiankielinen nimi on Battista, ja tämänniminen ja hieman Juusoa muistuttava hovimestari nähtiin jo 1960-luvulla italialaisen Topolino-lehden sarjoissa, joita käsikirjoitti muiden muassa Rodolfo Cimino. Suomessa Juuso teki ensiesiintymisensä vuonna 1972 Aku Ankan Taskukirjan numerossa 11 tarinassa Roope-sedän kolossi.\nJuuso pukeutuu ja käyttäytyy korostetun elegantisti ja hillitysti. Yllään hänellä on yleensä frakki, liivi, kauluspaita, solmio ja suorat housut sekä kengät ja nilkkaimet. Juuson ulkonäkö on ajan myötä jonkin verran muuttunut, mutta nykyään hänet on italialaista alkuperää olevissa sarjoissa totuttu näkemään pitkänä, isojalkaisena ja pitkäkuonoisena herrasmiehenä, jonka päälaki on kalju, mutta jonka korvien takana kasvaa iso, punaruskea kiharapehko ja edessä komeat pulisongit. Työnantajaansa kohtaan Juuso on ehdottoman lojaali ja suorittaa yleensä työtehtävänsä mukisematta, vaikka saakin korvaukseksi niukkaa tai lähes olematonta palkkaa. Erityistä iloa Roopelle tuottanee se, että hänen neuvokas hovimestarinsa saa yhden teepussin riittämään päiväkausiksi.\nJuuso on varsinainen tuhattaituri ja jokapaikanhöylä, joka tarpeen tullen toimii esimerkiksi isäntänsä autonkuljettajana, kokkina, sairaanhoitajana, taloudellisena neuvonantajana ja vartijana. Ilmeisesti Roope myös luottaa hovimestariinsa kuin kallioon, sillä uskoo tälle teenkeiton lisäksi varsin vastuullisiakin tehtäviä. Juuso asuu rahasäiliön tiloissa kuten isäntänsäkin, ja on siksi yleensä ensimmäisenä paikalla, jos Roopella on jokin hätä. Tuolloin hän myös tarvittaessa hälyttää Akun ja muut sukulaiset paikalle. Juuso on valittu maailman parhaaksi hovimestariksi Kuninkuuskilpailussa (Aku Ankan Taskukirjan numerossa 333 sarjassa Maailman paras hovimestari). Hovimestarin hommien lisäksi Juuso on toiminut myös supersankarina nimeltä Teräshännys (Aku Ankan Taskukirjan numerossa 318 sarjassa Yhteiskunnan palvelijat).\nJuuso eri kielillä\nitalia (alkup. nimi): Battista


En muista pitkään aikaan lukeneeni yhtä sekavaa kirjaa kuin tämä Paavo Suoranta -elämäkerta. Turunen vaikuttaa olevan ansioitunut yliopistotutkija, mutta mitään järjestelmällisyyttä ei tässä tekstissä ole. Heti alussa Turunen kertoo rajaavansa kirjasta pois Suorannan sotien aikaisen toiminnan. Niin hän tekeekin, mutta muuta selvää rajausta on vaikea löytää. Turusen teksti pomppii aiheesta toiseen, aikatasot vaihtuvat edestakaisin, samoihin asioihin palataan toistuvasti ja henkilöt vaihtuvat täysin satunnaisesti jopa virkkeiden sisällä. Jos Turusen tarkoitus on ollut välittää lukijalle kuva tiedustelutoiminnan vaikeaselkoisuudesta, niin siinä hän kyllä onnistuu.\nHarmittavasti Suorannan sodanaikainen toiminta olisi kaikkein mielenkiintoisinta, mutta siitä Turunen kertoo tosiaan vain ohimennen. Suoranta oli kaukopartiomies, joka ansioitui varsinkin välirauhan aikana Kannaksen tiedusteluretkillä. Painotus Turusen kirjassa on Suorannan toimissa 1944-1955. Suoranta oli aktiivinen asekätkentäkuvioissa ja Operaatio Stella Polariksen Tornionjoella tapahtuneessa sivujuonteessa. Sitten Suoranta alkoi organisoida Neuvostoliittoon suuntautuvia tiedusteluretkiä länsimaiden toimeksiannosta. Aktiivisia tahoja olivat USA, Britannia ja varsinkin Norja CIA-rahoituksella. Suoranta ei itse enää sodan jälkeen käynyt rajan takana vaan värväsi retkille kaukopartiotovereitaan. Tiedot toiminnasta ovat hajanaisia Turusen kirjan perusteella, varsinkaan itse Suoranta ei näytä paljoa toimistaan puhuneen. Varsin amatöörimäinen kuva touhusta välittyy, ikävä kyllä. Alkoholinkäyttö tuntuu olleen poikkeuksellisen hallitsematonta käytännössä kaikilla toimijoilla. Myös rahankäyttö vaikuttaa olleen holtitonta. Lännen tiedustelupalvelut tuskin maksoivat kitsaasti ja Suoranta toimi peitefirmoissa sekä pitkään vielä metsäyhtiöissä tiedustelu-uran jälkeen. Kovin vaatimattomissa oloissa Suoranta näyttää silti joutuneen elämään loppuun asti mittavan perheensä kanssa. Suoranta asui tiedusteluvuosinaan Ylä-Savossa Vieremällä ja Lapinlahdella, myöhemmin Kolarissa ja Pellossa. Rahapulassa Suoranta värväytyi 1956 YK-joukkoihinkin Suezille.\nMerkittävimpänä toiminnan tappiona Turunen pitää Heikki Määttäsen katoamista punaiseen hämärään 1950. Iltalypsy-näyttelijänä mieleenjääneen ja 2002 kuolleen Heikki Määttäsen samanniminen isä ei koskaan palannut rajan takaa. Turusen kuvauksen mukaan todennäköisin kohtalo oli itsetuhoiselta vaikuttaneen miehen kaatuminen venäläisten rajavartijoiden luoteihin heti rajanylityksen jälkeen. Kaksoisagentiksi epäilty Onni Saukkonen löytyi 1953 tieltä lähellä Kajaania, yliajettuna. Murhasta Turunen epäilee sekä venäläisiä että norjalaisia. Paremmin kävi Lauri Solehmaiselle, joka päätyi Seattleen Boeingin tehtaalle. Solehmainen palasi Suomeen 1969 ja sai ehdollisen tuomion. Näyttävimmän tempun teki Arvo Juvonen, joka ylitti rajan Petsamossa kuumailmapallolla. Juvonen kuoli vasta marraskuussa 2004 Oregonin Portlandissa craft-oluen ympäröimänä, vain neljä kuukautta aiemmin kuin pääsin itse paikalle.\nLähettänyt Ari Juntunen klo 14.20\nSelittääkö Turunen miksi sotien aikainen toiminta on rajattu pois?\nOnko sotien jälkeisen ajan Neuvostoliittoon tehdystä länsiavusteisesta tiedustelusta tehty minkäänlaista kelvollista julkaisua?\n22. heinäkuuta 2019 klo 11.18\nKuulemma sota-ajan vaiheet on kuvattu niin tarkasti puolifiktiivisissä mm. Esa Anttalan kirjoissa, jotta Turunen karsi ne pois. Aika outo peruste. Ei Turunen juuri kerro Juvosen ilmapalloretkestäkään, koska Anttalan "Yli rautaesiripun" kuvaa sitä. Anttalahan sivumennen sanoen kuoli heti kirjan ilmestymisen jälkeen äkillisesti 1977. Kuolemasta löytyy salaliittospekulaatioita.\nEipä kunnon tutkimusta taida olla, ei ainakaan Turusen kirjan lähteissä, ilmestynyt 2008. Rautkallion ja Rislakin kirjat varmaan sivuavat aihetta, mutta eivät paneudu siihen.\n22. heinäkuuta 2019 klo 12.06\nMannerheinristin ritari ja kaukopartiomies Paavo Suoranta oli erikoiskoulutukseltaan kyynelradisti.\n22. heinäkuuta 2019 klo 19.46\n... Pakko vielä täsmentää, että Paavo Suoranta kunnostautui juuri ja erityisesti jatkosodan kaukopartioinnissa ErP4:ssa; Anttala ja Eugen Wist toki tekivät hopeanhaku-tiedustelumatkan rajan taakse välirauhan aikana; Suoranta ei ollut porukassa.\n23. heinäkuuta 2019 klo 15.14


HCT-yhdistelmään sopii neljäs kierrätyskontti\nLähes 33 metriä pitkän HCT-yhdistelmän kapasiteetti on kolmanneksen suurempi kuin tavanomaisen ajoneuvoyhdistelmän.\nStena Recyclingin alueellisten palveluyksiköiden ja Porin Tahkoluodon murskauslaitoksen välille on rakennettu jatkuvasti rullaava kierrätysmetallin kuljetusjärjestelmä.\nPalveluyksiköissä erilaiset metallit lajitellaan ja lastataan VR Transpointin vihreisiin kierrätyskontteihin.\nAiemmin kontteja on kuljetettu Tahkoluotoon ajoneuvoyhdistelmillä, joihin sopii kolme konttia. Runsas vuosi sitten Vantaan palveluyksikön ja Tahkoluodon väliseen liikenteeseen otettiin myös aivan uuden kokoluokan kalustoa: 12-akselinen ja 32,9 metriä pitkä HCT-yhdistelmä, joka pystyy kuljettamaan kerralla neljä konttia.\nLyhenne HCT tulee sanoista High Capacity Transport. Suomeksi sanottuna kyseessä on jättirekka. Yhdistelmän suurin sallittu kokonaispaino on 90 tonnia. Sen kuljetuskapasiteetti on tilavuudella mitattuna kolmanneksen verran suurempi kuin tavallisilla yhdistelmillä.\nVR Transpoint ryhtyi tutkimaan HCT-yhdistelmien käyttöä syksyllä 2015. Stena Recycling päätti lähteä hankkeeseen mukaan, ja koeliikenne päästiin aloittamaan vuoden 2017 alussa.\n– Tällaisia uusia ratkaisuja kannattaa ehdottomasti tutkia ja kokeilla. Suomi on suuri maa, ja meidän pitää selvittää kaikki mahdollisuudet, joilla kierrätystuotteiden logistiikan kustannusten nousupaineita ja ympäristövaikutuksia voi pienentää, sanoo Stena Recyclingin kuljetusjärjestelijä Matti Nummela.\nNyt HCT-liikenne on rullannut säännöllisesti runsaan vuoden ajan. Kokemukset ovat olleet rohkaisevia.\n– Mitään suurempia yllätyksiä tai haasteita ei ole ollut. Mahdolliset ongelmakohdat tutkittiin tarkasti etukäteen ennen liikenteen aloittamista, kertoo Nummela.\n– Kuljetusten eräkoon kasvu on ollut merkittävä etu. Toisaalta joustavuus kärsii hieman, koska auto voi käyttää vain määrättyä reittiä. Kokonaisuutena kokeilu on kuitenkin ollut ehdottomasti kiinnostava.\nHCT-yhdistelmällä on muutamia merkittäviä etuja verrattuna tavanomaisiin ajoneuvoyhdistelmiin.\n– Kun haetaan kerralla enemmän, ei tarvita niin montaa noutokertaa. Tämä tarkoittaa sitä, että maantiellä liikkuu vähemmän rekkoja. Turvallisuus, ympäristöystävällisyys ja tehokkuus paranevat, luettelee VR Transpointin maantielogistiikan kuljetuspäällikkö Juha-Pekka Kuusisto.\nKuljetusten sujuvuuden ohella VR Transpoint seuraa tarkasti HCT-yhdistelmän polttoaineen kulutusta.\n– Polttoainetalous on tärkeä osa kokonaisuutta. Jo nyt voi sanoa, että polttoaineen kulutus on kohtuullista kuljetuskapasiteetin kasvuun verrattuna.\nKulkee ja kääntyy\nSuuresta koosta huolimatta HCT-yhdistelmä on sopinut hyvin valtatie 2:n normaalin liikenteen virtaan.\n– HCT-rekka kulkee ja kääntyy hienosti myös liikenneympyröissä. Rekan perään kiinnitetty kyltti kertoo, että kyseessä on pitkä kuljetus. Henkilöautojen kuljettajat ovat ymmärtäneet, että sen ohittaminen vie tavanomaista pidemmän ajan, Kuusisto sanoo.\nEnnen kokeilun alkua kaikki HCT-rekan kuljettajat kävivät läpi perusteellisen koulutuksen, joka sisälsi myös liukkaan kelin ajoharjoittelun testiradalla.\n– Meillä on nyt hyvin koulutetut ja motivoituneet kuljettajat. He ovat erittäin tärkeässä roolissa, kun uusia ratkaisuja kokeillaan.\nJos ajokeli muuttuu oikein pahaksi, kuljettajat voivat oman harkintansa mukaan lyhentää yhdistelmän pituutta ja jättää yhden kontin lastaamatta. Helmikuun loppuun mennessä näin on tehty vain yhden kerran, kun lunta pyrytti kunnolla joulukuussa 2017.\nSuomessa kokeilussa 42 yhdistelmää\nHCT-liikenne on Suomessa vielä kokeiluvaiheessa. Liikenteelle tarvitaan poikkeuslupa, jonka Trafi myöntää viideksi vuodeksi. Yhdistelmä saa ajaa vain luvassa määriteltyä reittiä.\nToistaiseksi poikkeuslupa on myönnetty 42 HCT-yhdistelmälle. Näistä 30 on yli 25,25-metrisiä. Suurin osa kuljettaa metsäteollisuuden tuotteita tai raaka-aineita.\nHCT-liikenteen turvallisuutta seurataan tarkasti.\n– Raportoimme joka kuukausi Trafille suoritelukuja ja kokemuksia liikenteestä. Mitään merkittäviä ongelmia ei ole ollut. Kaksi kertaa autot ovat olleet tienvarsivalvonnassa. Niistäkään ei tullut mainintoja.\nKaiken kaikkiaan Stena Recycling ja VR Transpoint tekevät jo varsin laajaa yhteistyötä.\n– VR Transpoint on pääyhteistyökumppanimme tuotekuljetuksissa. He hoitavat suurimman osan yksiköiden välisestä liikenteestä ja tehdastoimituksista ja osan sisäänpäin tulevasta keräilyliikenteestä, Matti Nummela kertoo.\nKeräilyliikenteessä kuljetetaan muun muassa akkuja ja muita vaarallisia aineita rahtiautoilla, joissa on tarvittavat lastauslaitteet. Kuljettaja lastaa autot olosuhteissa, jotka ovat usein vaihtelevia ja haastavia.\nKeräily- ja tuotekuljetusten turvallisuutta valvotaan ja kehitetään yhdessä.\n– Pyrimme siihen, että toimintamme on mahdollisimman läpinäkyvää. Jos jokin asia ei ole kunnossa, tiedon pitää tulla meille asti. Käymme säännöllisesti läpi kaikki kuljettajien havainnot ja poikkeamat, Nummela sanoo.\nKierrätysmateriaalien kuljetusturvallisuudessa on omat erityispiirteensä. Kun kontteihin lastataan erilaisia metallijakeita, ne pakataan konttiin hyvin tiiviisti tilan säästämiseksi. Osa metallinkappaleista saattaa jäädä jännitteiseen tilaan lastauksen aikana. Tästä syystä konttien ovien avauslaite on konttien sivulla. Kuljettaja ei jää alle, jos metallien jännitykset laukeavat äkillisesti ovia avattaessa.\nUsein avoimet kontit joudutaan peittämään lastauksen yhteydessä pressuilla. Tätä varten lastauskentillä on turvallisuutta parantavia pressutustelineitä. Lisäksi käytössä on teknisiä ratkaisuja kuten HCT-yhdistelmän kontit, jotka on varustettu hydraulitoimisilla peitteillä.\nKiertotalouden logistiikka kehittyy\nKiertotalous kehittyy juuri nyt nopeasti. Monet materiaalit, jotka päätyivät jätteiksi, kelpaavat teollisuuden raaka-aineiksi.\nKierrätyksen tehostuessa erilaisten materiaalien lajittelu muuttuu koko ajan tarkemmaksi. Juha-Pekka Kuusiston mielestä kehitys vaatii uudenlaista suhtautumista myös materiaalien kuljettajalta. Materiaalituntemus ja huolellisuus ovat valttia.\n– Lajittelussa nähdään joka tapauksessa suuri vaiva. Silloin kuljetuksen aikanakaan ei voi ottaa sekoittumisriskiä. Kuormatilat on puhdistettava huolellisesti ennen kuin mennään hakemaan seuraavaa tavaraerää.\nKiertotalouden kasvaessa myös logistiikkaa on kehitettävä.\n– Logistiikan rooli on merkittävä uusien konseptien maaliin viemisessä. Meidän pitää kehittyä koko ajan, ja se ei taas onnistu ilman asiakkaiden kanssa tehtävää merkittävää yhteistyötä, Kuusisto painottaa.\n– Kuljetusten kysyntä ei ole milloinkaan tasaista. Meidän pitää kehittää yhdessä joustavia palveluratkaisuja, joilla kasvavaan ja vaihtelevaan kysyntään voi vastata.\nJatkossa myös rautateille?\nUusia yhteistyömalleja toiminnan tehostamiseksi etsitään jatkuvasti.\n– Jatkossa pyrimme kokonaisuuksien hallintaan, Matti Nummela sanoo.\nNummela kehittäisi myös kuljettajien välistä yhteistyötä niin, että tyhjät ajot vähenisivät ja kalustoa hyödynnettäisiin mahdollisimman tehokkaasti. Myös rautatiekuljetukset kiinnostavat:\n– Rautatiekuljetukset voisivat olla jatkossa yksi mahdollisuus. Liikenne pitäisi integroida niin, että pitkät matkat vedetään junalla. Olisi mielenkiintoista nähdä, millainen kalustoratkaisu sopisi tällaiseen liikenteeseen.\nYara ottaa käyttöön ensimmäiset muunneltavat Finnowagon-vaunut\nTiivis yhteistyö tehostaa Belor Agron lannoitelogistiikkaa\nYhteistyö kannattaa - SSAB:n vaihtotöissä yli 1 700 työpäivää ilman tapaturmia


Orvokin hauta ja hautakivi\nKirkossa siunauksen yhteydessä lasketut kukat vietiin Orvokin haudalle.\nMyöhemmin haudan peittämisen jälkeen hautausmaan työntekijät levittivät kukat kummun ylle ja hautakiveä odoteltaessa haudalla oli vain kaunis valkoinen risti, jossa oli kohoteipillä Orvokin nimi. Äitienpäivä oli kahden viikon kuluttua.\nEino ja Eemil toivat oman korttinsa ja oranssin äitienpäiväkukkansa Orvokille. Minä toin kirkkaanpunaisen pikkuruusun. Molemmat kukkivat haudalla melkein koko kesän.\nLapset toivoivat, että nauhat ja kortit kukista otetaan talteen. Keräsin eräänä iltana ne kaikki, pesin nauhat, puhdistin kortit, kuivasin ne, silitin ja ompelin nauhaparit yhteen. Ne ovat kaikki tallella yhdessä adressien ja korttien kanssa. Välillä otamme ne esille, katselemme ja luemme niitä.\nKeväällä riitti pitkään kosteutta ja melko viileää ilmaa. Viimein kukat korjattiin pois haudalta ja siihen kylvettiin uusi nurmikko.\nKävin usein kesäillan hämärtyvässä hiljaisuudessa kastelemassa kukkasia.\nHautakiven valinta kesti pitkään. Katselimme lasten kanssa netissä olevia hautakiviliikkeen malleja. Lopuksi kävelin muutaman kerran hautausmaalla katsellen ja katsellen lukemattoman määrän hautamuistomerkkejä. Vähitellen silmiini alkoi hahmottua mielikuva Orvokin hautakivestä. Siihen laitetaan tuollainen lyhty, nimi kirjoitetaan tuonkaltaisilla kohokirjaimilla. Syntymä- ja kuolinaika tarvitaan - niin ja Orvokilla tulee tietenkin o.s. Teini. Kiven pohjavärin halusin vaalean. Sellainen malli löytyikin hautaustoimiston kuvastosta ja he pyysivät kiviliikettä lähettämään vielä mallilaatan kiven väristä. Sen nimi oli "vaalea labrador". Pauliinalla oli vaaleita labradorin noutaja -koiria. Ne olivat lempeitä perhekoiria ja niitä silitellessään Orvokki ensimmäisen kerran lakkasi pelkäämästä koiria. Tämä kivilaji oli sopiva hänen hautakiveensä. Näin eräällä haudalla tästä kivilajista vielä sinertävän sävyn. Pyysin varmuuden vuoksi Maijaa mukaani hautausmaalle katsomaan, voisiko tällaisen sävyn saada siihen kiveen. Hän lupasi liittää tämän toivomuksen tilaukseen.\nSotaorpologo, joka oli ensimmäisen kerran käytössä Helsingin Sanomissa ja Keski-Uusimaassa sotaorvon kuolinilmoituksen yhteydessä, piti saada valettua pronssiin ja kiinnittää tulevaan hautakiveen. Hautaustoimistosta otettiin yhteys pronssilogojen valimoon. Siellä oli valettu veteraanien, lottien, sotainvalidien ym. logot. He pyysivät minua lähettämään kuvatiedostot sotaorpologosta, lupasivat valmistaa sen ja lähettää hyväksyttäväksi minulle. Aikaa kului ja muutaman viikon perästä pronssilogo oli valmiina:\nNiin sain koottua hautaustoimistossa hänen kanssaan tietokoneen näytölle hahmotelman kivestä kaikkine yksityiskohtineen. Mutta yksi asia vielä puuttui. Halusin kiveen sellaisen Raamatunlauseen, joka oli luonteenomainen Orvokille. Hän oli pitänyt lukemattomia saarnoja ja puheita. Niissä oli jokaisessa oma tekstinsä joko kirkkovuoden ajan mukaan käsikirjasta tai tilaisuuden aiheesta johtuen. Mistään ei tullut mieleeni kuitenkaan sellaista raamatunjaetta, joka olisi luonteenomainen Orvokille.\nMuistin, miten olin päättänyt toukokuussa Orvokin puolesta pitämäni kaatuneitten muistopäivän saarnan Ilmestyskirjan sanoihin: "Jumala pyyhkii heidän silmistään kaikki kyyneleet." Ilm 7:17\n- Siinä se oli! Tämä kaiverretaan Orvokin kiveen. Nyt oli luonnos valmis ja tilaus voitiin lähettää kiviveistämöön.\nKiven valmistuminen kesti pari kuukautta. Joka päivä se oli mielessä. Kotona olin siirtänyt olohuoneen pöydällä olleen Orvokin ja hänen isänsä kuvan, Serafim Sarovilaisen kuvan ja lasienkelin olohuoneen piirongin päälle. Siellä ne saavat olla aina. Orvokki oli löytänyt tämän piirongin serkkunsa Marjatan miehen, Alpon etsintätyön tuloksena. Olimme käyneet katsomassa sitä omistajansa varastossa Kokemäellä. Se oli Orvokille mieluinen. Piironki maksettiin, tuli kuljetuksessa meille ja edelleen entisöijälle ja lopulta päätyi olohuoneeseemme. Orvokki rakasti tällaisia vanhoja piironkeja, joissa oli isoja laatikoita pöytäliinoja ym. varten sekä pieniä laatikoita muistoesineille, valokuville ja lasten korteille.\nOrvokin kuvaa saatoin katsella näin olohuoneessa ja usein istunkin sohvalla hiljaa, annan katseen levätä näissä kuvissa ja mielikuvat kulkevat omaa tietään elämän uudessa vaiheessa - on paljon ajateltavaa ja ajatukset etsivät uusia uria samalla kun ne kulkevat vuosien takaisia polkujaan.\nKun menen yläkertaan, niin Orvokin kuva jää sinne olohuoneen piirongin päälle. Sitten katselin makuuhuoneen peilipöytää. Vanhemmillani oli ollut kaksi peilipöytää, toinen isäni äidin perua ja se meni veljeni pojalle ja tämä äitini peilipöytä tuli meille. Tämä oli todennäköisesti vanhempieni ensimmäisessä yhteisessä kodissa. Se oli ollut ensin tummaksi petsattua puuta. Jossain vaiheessa he olivat maalanneet sen kermanväriseksi, jollaisena muistan sen lapsuusvuosiltani. Ensimmäisenä kesänä eläkkeelle jäätyäni olin puhdistanut sen vanhasta maalista ja maalannut uudestaan kokonaan valkoiseksi. Peilipöydän olin siivonnut Orvokin kuoleman jälkeen, jotta unkarilaiset vieraat saattoivat majoittua hautajaisten aikaan makuuhuoneeseemme.\nNyt peilipöydän päällinen oli melko tyhjä.\nMenin Tiimariin ja löysin kokovalkoiset valokuvakehykset. Tulostin uuden ison kuvan Orvokista, laitoin sen näihin valkoisiin kehyksiin ja sijoitin peilipöydän päälle.\nSe tarvitsi kuitenkin oman valon illan ja yön hämärässä. Kävin Kierrätysmyllyssä katselemassa ja sieltä löytyi pienen pieni lampunjalusta. Tein siihen valkoisesta paperiarkista pehmentävän varjostimen. Nyt saatoin katsella sängyssä illalla Orvokin kuvaa kuunnellessani Petri Laaksosen ja Anna-Mari Kaskisen musiikkia tai herätessäni aamulla uuteen päivään ja miettiessäni, miten tämä uusi päivä ja uusi vaihe etenee.\nKeräilin peilipöydän laatikoista Orvokin silmälasit ja asettelin ne peilipöydän vasemmalle puolelle lasten kuvien ja enkelin viereen. Lasten valokuva on usean vuoden takaa, sillä se oli Orvokilla ensimmäisellä polkupyörämatkallaan pyörän ohjaustankoon kiinnitetyn karttalaukun muovin sisässä aina nähtävissä. Oikealla puolella on Petri Laaksosen ja Anna-Mari Kaskisen levyt.\nKaavin Kivi lähetti elokuun alussa kirjeen, että hautakivi toimitetaan viikolla 34. Keskiviikkoaamuna 25.8. soitin kiviliikkeeseen. Sain kuulla, että kivi on tiistaina tuotu haudalle. Autoni oli sanonut irti lopullisesti käyttösopimuksensa. Hyppäsin nopeasti pyörän selkään ja ajoin hautausmaalle. Hautakivi oli juuri sellainen vaalean sinertävä kuin olimme toivoneetkin. Nyt se oli paikallaan. Sen eteen oli laitettu kirkkaanpunaiset kukat. Hauta ja sen kukkaset ovat kuitenkin minun hoidossani. Ajoin takaisin kukkakauppaan ja etsin valkoiset kukat keskelle ja lisäksi löytyivät vaalean siniset 'enkelikellot' nimiset reunakukkaset. Ajoin nopeasti takaisin hautausmaalle, pyysin leveän laudan avukseni, jotta voin uutta nurmikkoa pilaamatta vaihtaa kukat näihin uusiin. Ukkonen kolisteli jo lähistöllä. Uudet kukkaset oli nyt istutettu ja nyt kaikki oli valmiina, vielä kynttilä kiven sisällä olevaan lyhtyyn luomaan lämmintä valoaan kivessä. Ensimmäiset sadepisarat putoilivat. Ajoin iloisin mielin kotiin siirtämään tietokoneelle uudesta kivestä ottamani kuvat ja lähettämään ne lapsille katsottavaksi.\n- (lisätty 12.5.2011)\nKeskustelin Kaavin Kivi -liikkeen kanssa sotaorpojen pronssilogoasiasta 12.5.2011. Tulin lopuksi kysyneeksi, että mistä Orvokin hautakiven sinertävä kivilaji on peräisin. Sain kuulla iloiseksi hämmästyksekseni, että se on Norjan vuonoilta louhittua kiveä. Sen koskettavampaa asiaa ei voinut enää kuulla tässä vuoden kuluttua Orvokin kuolemasta.\nOrvokki rakasti Norjaa, sen tuntureita ja vuonoja. Hän oli kerran kouluaikanaan palkintomatkalla muutaman suomalaisen koululaisen ryhmässä, joka vieraili Norjassa. Lisäksi hän oli Norjassa keräämässä aineistoa laudaturtyöhönsä norjalaisesta teologista Ole Hallesbystä ja asui silloin Oslossa muutaman kuukauden. - Kävimme useilla telttamatkoilla Norjassa ja Orvokki rakasti niitä vuonoja ja tunturiteitä. Yhtenä kesänä vuokrasimme viikoksi kesämökin erään vuonon rannalta.\nAivan viimeisenä vuonnaan Orvokki sanoi, että haluaisi vielä kerran käydä Norjassa. - Nyt Norjan vuonojen kivi suojaa hänen leposijaansa. - Kiitos Taivaan Isälle tästä johdatuksesta.\nOrvokin hautakivi syksyisenä päivänä.\nHautausmaan työntekijöistä Paavo pysähtyi kanssani kiven äärelle. Hän katseli sotaorpologoa, sanoi sen olevan kuin koru. Kerroin, että ensimmäisen kerran Suomessa tämä pronssilogo on sotaorvon hautakivessä. Kerroin lisäksi, että Kaatuneitten omaisten liitto ilmeisesti ostaa logon valumuotin minulta ja sen jälkeen kaikkien sotaorpojen on mahdollista hankkia se hautakiveen, omaansa tai läheisensä.\n- (lisäys 13.5.2011 Kaatuneitten omaisten liitto ei ottanut tätä logoa, koska heillä on jo toisenlainen ja nyt välitän itse tämän logon kaikille sotaorvoille ja provisio 5 €/kpl menee Pääkaupunkiseudun Sotaorpo-yhdistykselle http://www.sotaorvot.fi/pronssilogo.html)\nIllalla Eino ja Eemil kävivät isän ja äidin kanssa katsomassa Ooton uutta hautakiveä. "Hei, siellä on Jaskalta vain syntymäaika", ihmettelivät pojat.\n1. Kätes Jeesus siunaten hiljaa\nYli kehtoni laskeutuu:\nOrastarhasi kalleinta viljaa\nKätes hoidossa kaunistuu\n2. Kätes Jeesus siunaten kantain\nMua seuraa matkalla maan\nJa jos lankean anteeksi antain,\nSuot alkaa mun uudestaan.\n3. Kätes Jeesus lohtua tuotti,\nkun tuska rintaani söi.\nOlin lapsi mi isähän luotti\nJa kotihin ikävöi.\n4. Kätes Jeesus siunaten hiljaa\nSiionin Kannel N:o 456\nPALUU Orvokin Taivaan kotiin - sivustolle\nViimeisin päivitys 13.5.2011


Imetyksen hyödyt ja imetyssuositukset — lapsuus.ouka.fi\nPerhevalmennusImetysImetyksen hyödyt ja imetyssuositukset\nImetyksellä on monia terveydellisiä höytyjä vauvalle ja äidille. Rintamaito sisältää D-vitamiinia lukuun ottamatta kaiken, mitä vauva tarvitsee. Imetys suojaa vauvaa infektioilta ja tukee lapsen elimistön normaalia kehitystä monin tavoin.\nImetyksen terveyshyötyjä vauvalle\no Imetetyillä lapsilla on vähemmän hengitystieinfektioita, korvatulehduksia ja ripulitauteja.\no Imetyksellä on positiivinen vaikutus lapsen keskushermoston kehittymiseen.\no Rintamaidon lukuisten erilaisten maitohappobakteerien ansiosta lapsen suolistoon kehittyy mahdollisimman hyvä bakteerikanta.\no Imetys vähentää lapsen ylipainoisuuden, korkean kolesterolin ja kohonneen verenpaineen riskiä myöhemmin elämässä.\no Rintamaito antaa suojaa mahdollisesti myös autoimmuunisairauksia, kuten diabetesta, keliakiaa ja Crohnin tautia, vastaan. Imetetyillä lapsilla esiintyy myös vähemmän lapsuusiän leukemiaa.\no Rinnalla imeminen edistää vauvan suun alueen lihaksiston, leukojen ja purennan ihanteellista kehittymistä.\nImetyksen terveyshyötyjä äidille\no Imetyksen aikana erittyvän kohtua supistavan oksitosiinihormonin ansiosta imettävä äiti palautuu synnytyksestä nopeammin ja synnytyksen jälkeinen verenvuoto on niukempaa.\no Oksitosiinihormoni myös lievittää stressiä ja auttaa äitiä nukkumaan paremmin.\no Imetys antaa suojaa 2 tyypin diabetesta sekä rinta- ja munasarjasyöpää vastaan.\no Imetys auttaa synnyttäneen naisen painonhallinnassa.\nTerveydellisten tekijöiden lisäksi imetyksellä on kiintymystä ja vanhemmuutta tukevia höytyjä. Imetyshetken aikana vauva harjoittelee muun muassa vuorovaikutustaitoja. Lisäksi imettäminen on taloudellista ja ekologista, sillä rintamaidossa on sopiva koostumus ja se on aina valmiina tarjottavaksi vauvalle.\nImetyksellä ei ole terveyshaittoja, joten äiti-lapsipari voi suunnitella imetysmatkan keston omien toiveidensa mukaisesti, omaan perheeseen sopivalla tavalla.\nTäysiaikaisena ja normaalipainoisena syntyneelle lapselle äidinmaito riittää ainoaksi ravinnoksi puolen vuoden ikään asti. Tämän lisäksi lapsi tarvitsee D-vitamiinia.\nKiinteiden lisäruokien antaminen aloitetaan lapsen tarpeiden, kasvun ja valmiuksien mukaan viimeistään 6 kk iästä alkaen, mutta ei ennen 4 kk ikää. Osittaista imetystä suositellaan jatkamaan vuoden ikään asti ja perheen niin halutessaan vielä pidempäänkin.\nVaikka rintamaito on vastasyntyneelle parasta ravintoa, ei imetys aina suju toivotulla tavalla. On tilanteita, jolloin vauvaa imetetään osittain tai ei lainkaan. Näissä tilanteissa vauva saa ravintonsa äidinmaidonkorvikkeena tarpeen mukaan. On hyvä muistaa, että myös pulloruokinnan aikana vauvalle voi tarjota läheisyyttä ja varhaista vuorovaikutusta esimerkiksi ihokontaktissa. Vauvantahtisesta pulloruokinnasta saat tarpeen mukaan tietoa synnytyssairaalasta ja neuvolasta.\nTerveyskylä, Naistalo, Imetyksen hyötyjä\nImetyksen tuki ry, vauvantahtinen pulloruokinta\nHyvä kysymys, Tuttien ja pullojen puhdistus


Mandariini appelsiinitiedot – Vinkkejä mandariini appelsiinien kasvatukseen - Sanne puutarhat\nMitä ovat mandariini appelsiinit ja mikä ero on klementiinien ja mandariinien välillä? Lue tämä artikkeli oppiaksesi lisää näistä mielenkiintoisista sitrushedelmistä ja siitä, kuinka niitä kasvatetaan puutarhassa.\n1 Mitä ovat mandariini appelsiinit?\n2 Mandariinipuun istuttaminen\nJos juhlistat joululomaa, olet ehkä löytänyt pienen oranssin hedelmän varpaasta karjasta, jonka Santa Clause jätti sinne. Muuten saatat tuntea tämän sitrushedelmän kulttuurisesti tai yksinkertaisesti siksi, että sinut houkutteli kauppanimi ‘ Cutie ’ supermarketissa. Mistä puhutaan? Mandariini appelsiinit. Joten mitä mandariini appelsiinit ovat ja mikä ero on Clementine ja mandariini appelsiinien välillä?\nMitä ovat mandariini appelsiinit?\nKutsutaan myös ”kid-hansikas” appelsiineiksi, mandariini-appelsiinitiedot kertovat, että tieteellinen nimi on Citrus reticulata ja ne ovat erillisen lajin jäseniä, joilla on ohuet, löysät kuoret. Ne voivat olla samankokoisia kuin makea appelsiini tai paljon pienempiä riippuen lajikkeesta, ja ne voivat ripustaa oksatuista puista, joiden korkeus on jopa 25 jalkaa. Hedelmät näyttävät siltä kuin pieneltä, hiukan puristukselta appelsiinilta, jossa on elinvoimainen oranssi – puna-oranssi kuori, joka sulkee leikatut mehukas hedelmät.\nSuosittu Filippiineillä ja koko Keski- ja Etelä-Amerikassa ja yleensä kasvatettu Japanissa, eteläosissa Kiinassa, Intiassa ja Itä-Intiassa nimi “mandariini” voi koskea koko Citrus reticulata -ryhmää; yleensä tämä viittaa kuitenkin niihin, joilla on puna-oranssi iho. Mandariineihin kuuluvat Clementine-, Satsuma- ja muut lajikkeet.\n‘ Cuties ’ ovat Clementine-mandariinit, joita markkinoidaan ennen joulua, ja W. Murcottsin ja Tango-mandariinit jälkeen. Termejä “mandariinit” ja “mandariinit” käytetään melkein keskenään, mutta tangeriinit viittaavat puna-oransseihin mandariineihin, jotka on lähetetty Marokosta Tangerista Floridaan vuoden 1800-luvun lopulla ’ s.\nLisäksi kasvaa mandariinia. appelsiineja on kolmen tyyppisiä: mandariini, sitroni ja pulmeli. Ja mitä me yleensä luokittelemme mandariineiksi, ovat itse asiassa antiikin hybridit (makeat appelsiinit, hapan appelsiinit ja greipit).\nMandariini appelsiinit ovat kotoisin Filippiineiltä ja Kaakkois-Aasiasta. ja niitä on vähitellen kehitetty kaupalliseen viljelyyn Alabaman, Floridan ja Mississipin kautta joidenkin pienempien lehtojen kanssa Texasissa, Georgiassa ja Kaliforniassa. Vaikka mandariinin hedelmät ovat herkkiä, vaurioituvat helposti kuljetuksessa ja ovat alttiita kylmyydelle, puu kestää paremmin kuivuutta ja kylmiä tempoja kuin makea appelsiini.\nSopii USDA-alueille 9-11, mandariinit voivat olla joko kasvatettu siemenistä tai ostettua juurikantaa. Siemenet olisi aloitettava sisätiloissa ja siirrettävä itämisen jälkeen ja kasvatettava pieneksi puuksi joko toiseen ruukkuun tai suoraan puutarhaan yllä olevissa kovuusvyöhykkeissä. Varmista istuttaessasi mandariini appelsiinipuuta, että valitset paikan, jolla on täysi auringonvalo.\nJos käytät säiliötä, sen tulisi olla kolme kertaa suurempi kuin taimen juuripallo. Täytä ruukku hyvin tyhjentävällä sekoitusseoksella, joka on muutettu komposti- tai lehmälannalla, tai jos istutat mandariinipuun puutarhaan, muokkaa maaperää kuten yllä 20 kiloa orgaanista materiaalia olevalla pussilla jokaiseen maaperän jalkaan. Viemäröinti on avainta, koska mandariinit eivät halua kastella ”jalkojaan.”\nKastele mandariinipuunhoitopuita kastele pieni puu säännöllisesti, kerran tai kerran. kahdesti viikossa kuivemmassa ilmastossa. Säiliömandariineja varten vesi, kunnes vesi valuu potin pohjan tyhjennysreikien läpi. Muista, että mandariini sietää kuivuutta valloituksen takia.\nLannoita puu sitrushedelmälannoitteella tiputuslinjan ympärille varhain keväällä, kesällä tai syksyllä valmistajan ohjeiden mukaan. Pidä alue vähintään kolmen metrin etäisyydellä puiden rikkakasveista ja ruohoista, ja siinä ei ole multaa.\nKarskaa mandariini vain kuolleiden tai sairauksien raajojen poistamiseksi. Trimmi pakkasvaurioituneet oksat keväällä leikkaamalla juuri elävän kasvun yläpuolelle. Suojaa mandariinipuu pakkaselta peittämällä se huovalla, ripustamalla valot raajoilta tai tuomalla sisälle, jos säilytysastia on sidottu.